Koroonapandeemia Ameerika Ühendriikides

Koroonapandeemia Ameerika Ühendriikides on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud ülemaailmsest koroonapandeemiast.

Ameerika Ühendriikides on tuvastatud rohkem koroonajuhumeid ja -surmasid kui mistahes teises maailma riigis. Alates 2021. aasta 4. aprillist on see Hispaania gripi järel tapvuselt teine pandeemia riigi ajaloos.

Kronoloogia 
Esimene nakatumisjuhtum Ameerika Ühendriikides tuvastati 13. jaanuaril 2020.

22. mai seisuga oli riigis 1 589 223 kinnitatud haigusjuhtumit, 89 732 inimest oli surnud. 22. juuni seisuga oli nakatunuid tuvastatud 2 268 651 ja surnud oli	112 624 inimest.
 
Juunil lõpul arvati, et tegelik nakatunute arv USAs võib olla 20 miljonit.

28. juuni seisuga ületas ametlikult kinnitatud nakatunute arv maailmas 10 miljoni piiri, haigusse oli surnud ligi pool miljonit inimest; seejuures oli ligikaudu veerand kõigist maailmas registreeritud nakatumis- ja surmajuhtumitest registreeritud Ameerika Ühendriikides.

8. juulil ületas nakatunute arv 3 miljoni piiri, haiguse läbi oli surnud üle 131 tuhande inimese.

Johns Hopkinsi Ülikooli andmetel ületas haiguse läbi surnute arv 200 tuhande piiri 22. septembril.

2. oktoobril ületas nakatunute arv 7,2 miljoni piiri, haigus oli nõudnud enam kui 200 tuhande ameeriklase elu. Samal päeval andis presidendi ihuarst dr Sean Conley teada president Trumpi ja esimese leedi Melania Trumpi nakatumisest viirusega.

22. oktoobril registreeriti ööpäeva kohta 76 195 uut nakatumisjuhtumit, mis oli mõnevõrra väiksem kui 16. juulil registreeritud 77 299 juhtumit.

10 miljoni registreeritud nakkusjuhtumi piir ületati 10. novembril, selleks ajaks oli haiguse läbi surnud vähemalt 237 tuhat inimest.

10. detsembril avaldatud ööpäeva jooksul haiguse läbi surnute arv, 3043, oli pandeemia algusest alates suurim, ületades 11. septembri terrorirünnakutes hukkunute arvu.

2022. aasta 12. mail ületas surmajuhtumite arv 1 miljoni piiri.

Andmestik

Viited

Välislingid 
 "How the Virus Won" The New York Times, 25. juuni 2020
 Covid-19: US hits record daily case rise three days running, BBC News, 7. november 2020

Ameerika Ühendriigid